**PREDLOG – PREDHODNA OBRAVNAVA**

Na podlagi četrtega odstavka 32. člena, tretjega in četrtega odstavka 34. člena, prvega odstavka 35. člena, drugega in dvanajstega odstavka 45. člena in 48. člena Zakona o znanstvenoraziskovalni in inovacijski dejavnosti (Uradni list RS, št. 186/21 in 40/23) in po predhodnem soglasju ministra za visoko šolstvo, znanost in inovacije št. ….. z dne … je Upravni odbor Javne agencije za znanstvenoraziskovalno in inovacijsko dejavnost Republike Slovenije na …. seji dne …. sprejel

SPLOŠNI AKT

o spremembah in dopolnitve Splošnega akta o postopkih (so)financiranja in ocenjevanja ter spremljanju izvajanja znanstvenoraziskovalne dejavnosti

1. **člen**

V Splošnem aktu o postopkih (so)financiranja in ocenjevanja ter spremljanju izvajanja znanstvenoraziskovalne dejavnosti (Uradni list RS, št. 166/22) se v 66. členu črta peti odstavek.

Dosedanji šesti odstavek postane peti odstavek.

**2. člen**

V 69. členu se za prvim odstavkom doda nov drugi odstavek, ki se glasi:

»(2) Obdobje po letu zagovora doktorata iz prejšnjega odstavka se podaljša, če je raziskovalec izkoristil dopust iz naslova zavarovanja za starševsko varstvo, in sicer se za vsakega otroka podaljša za leto in pol. Podaljša se tudi v primeru dokumentirane odsotnosti zaradi bolezni ali poškodb oziroma drugih primerov odsotnosti raziskovalca, določenih v predpisih o zdravstvenem zavarovanju, če gre za neprekinjeno odsotnost, daljšo od šestih mesecev, in sicer največ za čas upravičene odsotnosti.«.

V dosedanjem drugem odstavku, ki postane tretji odstavek, se beseda »prejšnjega« nadomesti z besedo »prvega«.

**3. člen**

V 76. členu se v četrtem in devetem odstavku beseda »drugega« nadomesti z besedo »tretjega«.

**4. člen**

V petem odstavku 87. člena in drugi alineji drugega odstavka 102. člena se beseda »šestega« nadomesti z besedo »petega«.

**PREHODNA IN KONČNA DOLOČBA**

**5. člen**

Ta splošni akt se uporablja tudi za Javni razpis za (so)financiranje raziskovalnih projektov za leto 2024.

**6. člen**

Ta splošni akt začne veljati naslednji dan po objavi v Uradnem listu Republike Slovenije.

Št. 007-20/2023-1

Ljubljana, dne ... decembra 2023

EVA 2023-3360-0037 Dr. Zoran Ren

predsednik upravnega odbora ARIS